শান্তি মাস্কে
শান্তি মাস্কে নেপালি: शान्ति मास्के; ১৯২৮–২০১১) ছিলেন একজন নেপালি অভিনেত্রী যিনি ৫০ টিরও বেশি ছায়াছবিতে অভিনয় করেছিলেন। তিনি নেপালি চলচ্চিত্র জগতের প্রথম দিককার অভিনয়শিল্পীদের একজন। তিনি গোর্খা দক্ষিণ বাহু সম্মাননা পেয়েছিলেন যা নেপাল সাম্রাজ্য কর্তৃক প্রদত্ত দ্বিতীয় সর্বোচ্চ পুরস্কার। তার অভিনীত উল্লেখযোগ্য ছায়াছবির মধ্যে রয়েছে জীবন রেখা, সিঁদুর, কাঁচি, কে ঘর কে দের, সন্তান এবং কস্তুরি প্রভৃতি। ১৯৫১ সালে তিনি গণতন্ত্রের লড়াইয়ে অংশ নিয়েছিলেন। চলচ্চিত্রজীবন শুরু করার আগে তিনি একজন গায়িকা এবং মঞ্চ অভিনয়শিল্পী ছিলেন।